Klaus Militzer
Klaus Militzer (9. juuni 1940 – 30. märts 2022 Köln) oli saksa ajaloolane (medievist). Militzer töötas Bochumi Ruhri Ülikoolis ajalooprofessorina. Tema peamine uurimisvaldkond oli Saksa Ordu ajalugu. Koos Lutz Fenskega on ta koostanud 1993. aastal ilmunud Saksa Ordu Liivimaa haru rüütelvendade kataloogi, mille koostamisele arhiiviandmete põhjal nad pühendusid aastaid.